**MAVRICA UMETNOSTI KULTURNE RAZNOLIKOSTI**

**EVROPSKI DAN JEZIKOV**

26. septembra 2024 je aktiv tujih jezikov obeležil evropski dan jezikov.

V avli smo si ogledali **razstavo na temo evropskih jezikov**. Devetošolci so učencem od 1. do 6.r prebrali pravljico Janko in Metka v več jezikih, osmošolci pa so za učence pripravili razstavo najlepših besed v svojih  najljubših tujih jezikih. Brali so v slovenščini, bosanščini, angleščini, nemščini, španščini, ukrajinščini in slovaščini.

Učitelji so na prvi uri omenili, da 26. septembra praznujemo **evropski dan jezikov**, ki je namenjen ozaveščanju in spodbujanju jezikovne in kulturne raznolikosti, ter jih opomnili, da si lahko več preberejo na panojih oziroma na posterjih, ki so bili na oglasnih deskah.

Letos pa je OŠ Ferda Vesela ob evropskem dnevu jezikov razpisala tudi **literarni natečaj Ferdo jezika**, ki je namenjen vsem bosansko, hrvaško ali srbsko govorečim učenkam in učencem slovenskih osnovnih šol. Tema natečaja je bila večjezičnost. Naš cilj je bil, da spodbudimo učenje jezikov in tako **utrjujemo načela strpnosti in medsebojnega razumevanja**. Vodja natečaja je Jana Crnkovič Kaučič.





